hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fi hu hu hu hu hu hu hu hu hu hu de hu hu hu hu hu en hu hu hu hu hu hu hu hu hu hu mt hu hu hu hu hu hu fi es fr pl fr hu sv hbs_lat hu hbs_lat hu hu hu hu hu hu hu cs de hu hu hu hu fr hu hu hu hu hu hu hu hu fr hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fi hu hu hu hu hu hu en hu hu hu
Gluténmentes rizs ⭐ - Rizs Info
A gluténmentes rizs iránt egyre nagyobb a kereslet, hiszen egyre több a gluténérzékeny a világon. Azonban a gluténhez többfajta betegség is kapcsolódhat, ezek közül az egyik a gluténérzékenység. Ezek jellemzően a vékonybél krónikus, felszívódási zavarokkal járó betegségei, amelyet bizonyos gabonafélékben található növényi fehérje – a glutén – válthat ki.
Bármely életkorban megjelenhet, mivel hosszú időn át lappanghat. Kései felismerése súlyos felszívódási zavarokat és tápanyaghiányt okozhat. A tünetek is meglehetősen változatosak lehetnek, van, akinél szinte tünetmentes, így fel sem tűnik, míg másoknál mindennapos problémát okoz. Ezért, érdemes minél előbb gluténmentes diétára átállni, ha kiderül, hogy ez a betegségek kiváltó oka.
A gluténmentes étkezés – azon túlmenően, hogy nem egyszerű – meglehetősen drága is. Hiszen a hagyományos búzalisztes termékek nem fogyaszthatók, így annak alternatíváit kell keresni az étkezések során. Bár napjainkra számos gluténmentes lisztkeverék elérhető már a nagyobb bevásárlóközpontok, bioboltok polcain.
A rizs az egyik legolcsóbb és igen népszerű gluténmentes gabona. Népszerűségét annak is köszönheti, hogy számos módon – édesen vagy sósan – elkészíthető. Kitűnő alapanyag, mely segítségével változatos étkezés valósítható meg.
A rizs eredetileg Délkelet-Ázsiából és Indiából származik, de napjainkra szinte az egész világon termesztik. Ez köszönhető a nemesítéseknek, mely során már nemcsak árasztásos módszerrel termeszthető, így több ezer fajtája is ismert.
A legismertebb rizs fajták
kerekszemű rizs: mely rövid, gömbölyű és jobban tapad, így pálcikával könnyebben lehet fogyasztani ezt a fajtát. Rizottóhoz, sushihoz, rizses húshoz kitűnő választás.
hosszúszemű rizs: kevésbé tapad össze és mutatósabb, így drágább is. A rizs köretek leggyakoribb alapanyaga.
Fehér rizs: kevésbé intenzív ízű, fényezőanyag hozzáadásával készül a fényezett rizs. Gyakori köret alapanyag.
Barna rizs: intenzívebb ízű, a csírát és a korpát nem koptatják le a hántolás során, így a tápértéke magasabb, mint a fehér rizsé, viszont nehezebben puhul, így a főzési ideje hosszabb.
Vadrizs: mely tulajdonképpen nem is rizs, ezért gluténmentes étkezésben csak olyan használható, ahol fel van tüntetve, hogy nem szennyeződött gluténnal a betakarítás során.
A rizs tehát gluténmentes, így a lisztérzékenyek is bátran fogyaszthatják. Akárcsak a belőle készült rizslisztet. Ráadásul a rizs sok vitamint és a szervezet számára hasznos ásványi anyagot is tartalmaz. A barnarizs gazdag B1- és B2 vitaminban is. Nem tartalmaz azonban A-, B12-, C- és D-vitamint. Növényi rostjai serkentik a bél működését és segítik az emésztési folyamatokat. A legnagyobb mennyiségű fehérje és vitamin, főleg az E-, K-vitamin a hántolatlan rizs korpájában van.
Vissza a kategória cikkeihez
A vagy B rizs
A vagy B rizs
Basmati vagy jázmin rizs
Kiadó: Kereszturi és Társa Kft.
Tárhelyszolg.: Websupport Magyarország Kft.
Honlap készítő: WordPress weblap készítés
© 2022 Rizs Info – Minden amit a rizsről tudni akartál · Rizs, Rizs fajták, Rizs felhasználása, Rizses receptek, érdekességek.
Kedves Látogató! Tájékoztatjuk, hogy a honlap felhasználói élmény fokozásának érdekében sütiket alkalmazunk. A honlapunk használatával ön a tájékoztatásunkat tudomásul veszi.ElfogadomNemAdatkezelési tájékoztató